ફૅશન-ફોટોગ્રાફર અને ડિઝાઇનર રામ મહેતા ફ્લર્ટી નેચરનો છે અને દરરોજ જમવા બહાર મળી જાય છે એટલે તે કાયમની ગુજરાતી થાળી એવાં મૅરેજ કરવા રાજી નથી, પણ રામની અત્યારની, લેટેસ્ટ ગર્લફ્રેન્ડ પરીનું મૅરેજ માટે જબરદસ્ત પ્રેશર છે, પણ પરીથી બચવા માટે રામ પાસે અનેક રસ્તા છે. એ રસ્તાઓ પૈકીના રામબાણ ઇલાજ જેવા રસ્તા તરીકે રામ ખોટું બોલી લે છે અને કહે છે કે હું ઑલરેડી મૅરિડ છું. ખોટું બોલ્યા પછી રામ પોતાની સેક્રેટરી પૂજાને પોતાની વાઇફ પણ ગણાવી દે છે. મજાની વાત તો એ છે કે પૂજાને પણ રામ માટે એકપક્ષી પ્રેમ તો ઑલરેડી હતો જ એટલે રામ માટે પૂજા પણ આફત બનવા માંડે છે. હવે રામ પૂજા અને પરી વચ્ચે બરાબરનો ફસાયો છે. છોકરીઓને રમાડવા નીકળેલા રામની હાલત એવી થઈને ઊભી રહી જાય છે કે રામે એ બન્નેના ઇશારા પર ચાલવાનો સમય આવી જાય છે.